Nigerian Railway Corporation hukuma ce ta zirga-zirgar jiragen kasa ta Najeriya. An kirkiri Nigerian Railway Corporation a 1898 lokacin da turawan mulkin mallaka suka samar da hanyoyin jiragen kasa na farko a Nigeria. A October 3, 1912, hukumar jiragen kasa ta Lagos da kuma hukumar jiragen kasa ta Baro-kano suka yi yarjejeniya ta yin hadaka da juna yayin da suka fadada zirga-zirgar su ta zama ta duniya gaba daya wanda suka canja suna zuwa Government Department of Railways. A shekara ta 1955 aka sake canjawa Kamfanin suna izuwa sunan sa na yanzu wato Nigerian Railway Corporation tareda samun cikakkiyar dama ta gudanar da zirga-zirgar su a ko Ina a fadin Nigeria. Kamfanin ya samu daukaka sosai jim kadan bayan samun yanci a 1964. Bayan wannan lokacin NRC sun sami wata barazana ta ci baya da kuma tabarbarewar kayan aiki na wani lokaci Mai tsawo. Hukumar ta samu karyewa a shekara ta 1988 wanda har takai ga dakatar da zirga-zirga tsawon wata shida. Daga nan aka gyara hanyoyin jiragen a shekara ta 2002 Kuma jiragen suka dawo aiki gadan-gadan kamar a baya.